અરૂણ જેટલીના કહેવાનો અર્થ એ છે કે ઈન્દિરા ગાંધીએ ઈમરજન્સી લાદવામાં હિટલરની નકલ કરી હતી. હિટલરે ઈમરજન્સી લાગુ કરતા પહેલા જર્મનીના બંધારણની 48મી કલમનો આધાર લીધો હતો જેમાં દેશની જનતાના રક્ષણ માટે ઈમરજન્સી સત્તા આપવામાં આવી હતી. એ ઈમરજન્સી સત્તાએ નાગરિકોની અંગત સ્વતંત્રતા અને વાણી સ્વાતંત્ર્ય પર નિયંત્રણો મૂકી દીધા હતા. હિટલરે ઈમરજન્સી લાદવા માટે એવું બહાનું કાઢ્યું હતું કે જર્મનીના સંસદભવનને આગ લગાડવામાં આવી છે. હિટલરે એવો દાવો કર્યો હતો કે તે આગ સામ્યવાદીઓએ લગાડી હતી.